Κάρι νηστίσιμο, με ρεβύθια και φυστικοβούτυρο
Κρεμώδες, χορταστικό και νηστίσιμο. Ένα πρωτότυπο κάρι με ρεβύθια και φυστικοβούτυρο.
300 γρ. ρεβύθια, μουλιασμένα σε νερό αποβραδίς, 2 ξερά κρεμμύδια, ψιλοκομμένα, 1 κόκκινη πιπεριά, σε μέτρια καρέ, 2 σκελίδες σκόρδο, ψιλοκομμένες, 1 κουτ. σούπας πελτές ντομάτας, 1 κουτ. σούπας πάπρικα γλυκιά, 1 κουτ. σούπας πάπρικα καπνιστή, 1/2 κουτ. γλυκού πιπέρι καγιέν, 1/2 κουτ. γλυκού κόλιανδρος σε σκόνη, 1 κουτ. σούπας μουστάρδα σε σκόνη, 1 κουτ. γλυκού κύμινο, 500 ml ζωμός λαχανικών , 400 ml (1 κονσέρβα) γάλα καρύδας, 1 φλιτζ. τσαγιού φυστικοβούτυρο, 150 γρ. τρυφερά φύλλα σπανάκι, 90 ml ελαιόλαδο, αλάτι, φρεσκοτριμμένο πιπέρι, 250 γρ. ρύζι μπασμάτι ή jasmine, 1 μάτσο φρέσκος κόλιανδρος, ψιλοκομμένος, 3 κουτ. σούπας σουσάμι, 2 φρέσκα κρεμμυδάκια, λεπτοκομμένα, 1 φλιτζ. τσαγιού φυστίκια αραχίδες (όχι τα κελυφωτά), ψίχα, χοντροκομμένα
Για να ετοιμάσουμε το νηστίσιμο κάρι με ρεβύθια και φυστικοβούτυρο σε μια κατσαρόλα ρίχνουμε τα ρεβύθια και άφθονο νερό και τα βράζουμε σε μέτρια φωτιά για περίπου 1 ώρα ή μέχρι να μαλακώσουν.Τα στραγγίζουμε και κρατάμε στην  άκρη 2 φλιτζ. τσαγιού από το νερό όπου τα βράσαμε.Στην ίδια κατσαρόλα, άδεια πλέον, ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι με το σκόρδο, την πιπεριά, τις πάπρικες, το πιπέρι καγιέν, τον κόλιανδρο, το κύμινο και τη μουστάρδα για 4-5 λεπτά, μέχρι να μαλακώσουν ελαφρώς.Ρίχνουμε τον ντοματοπελτέ και ανακατεύουμε για 1 λεπτό.Ρίχνουμε τον ζωμό και το γάλα καρύδας, τα βρασμένα ρεβύθια, ανακατεύουμε και μαγειρεύουμε για περίπου 30 λεπτά. Αν χρειαστεί, προσθέτουμε λίγο από το νερό που κρατήσαμε στην άκρη.Ρίχνουμε το σπανάκι και το φυστικοβούτυρο, ανακατεύουμε απαλά και μαγειρεύουμε για άλλα 5-7 λεπτά, μέχρι να πήξει ελαφρώς και να χυλώσει το φαγητό.Παράλληλα, σε άλλη κατσαρόλα βράζουμε το ρύζι σύμφωνα με τις οδηγίες της συσκευασίας.Το στραγγίζουμε και το ξαναρίχνουμε στην άδεια κατσαρόλα.Σερβίρουμε το κάρι με το ρύζι και από πάνω πασπαλίζουμε κάθε πιάτο με τον κόλιανδρο, το φρέσκο κρεμμυδάκι, το σουσάμι και τα φυστίκια.
Γάλα Καρύδας,Ρεβύθια,Φυστίκια,Vegan,Νηστίσιμα